Zavolžie (mesto)

Zavolžie () je mesto v Gorodetskom rajóne v Nižnonovgorodskej oblasti v Rusku, ktoré sa nachádza na pravom brehu rieky Volga, oproti Gorodetsku, asi 56 km severozápadne od Nižného Novgorodu. V roku 2017 malo mesto 38 527 obyvateľov.

 Etymológia 
Názov mesta doslova znamená „[krajina] za Volgou“, t.j. na ľavom brehu rieky, pretože leží na „druhej strane“ v porovnaní s historicky obývaným pravým brehom rieky.

 Dejiny 
Vzniklo na mieste osady Pestovo. Bolo založené v roku 1947 ako osada obsluhujúca výstavbu vodnej nádržeBašovský, O. a kolektív: Malá zemepisná encyklopédia ZSSR, Obzor – Bratislava, 1977, s. 809 a vodnej elektrárne Gorkij (dnes vodnej elektrárne Nižný Novgorod). V roku 1964 mu bol udelený štatút mesta.

 Hospodárstvo 
V meste dominuje strojársky (továrne na výrobu motorov, žeriavov), stavebný (výroba polystyrénu) a drevársky priemysel (výroba nábytku, drevospracujúce závody). Taktiež sa tu nachádza závod na výrobu obalového skla, divízia spoločnosti Schott AG (otvorená v máji 2011).

 Doprava 
V meste sa nachádza stanica elektrifikovanej železničnej trate z Nižného Novgorodu.

 Referencie 

 Iné projekty 

Kategória:Mestá v Rusku